Нобэ
Азербайджаным щыщ Ходжалы къалэм щыпсэухэр щызэтраукIа махуэщ. 1992 гъэм IэщэкIэ зэщIэузэда ермэлыхэр къуажэм дыхьэри, цIыху мамыр 613-рэ зэтраукIащ, 150-рэ абы щыгъуэ хъыбарыншэу кIуэдауэ къалъытэ.
1712 гъэм Петр Езанэм Iэ щIидзащ Тулэ Iэщэ щащI завод щыухуэным теухуа унафэм.
1952 гъэм Великобританием и премьер-министр Черчилль Уинстон хэIущIыIу ищIащ я къэралым атом бомбэ яIэ зэрыхъуар.
1990 гъэм советыдзэхэр Чехословакием кърашыжу щIадзащ.
2004 гъэм къехуэхащ Македонием и президент Трайковский Борис зэрыса кхъухьлъатэр. А насыпыншагъэм езыри, абы щIыгъуа къулыкъущIихри, кхъухьлъатэзехуитIри хэкIуэдащ.
Совет парт, къэрал лэжьакIуэ, Ленин Владимир и щхьэгъусэу щыта Крупская Надеждэ къызэралъхурэ илъэси 145-рэ ирокъу.
Адыгэ тхакIуэ Щауэ Къалидар и ныбжьыр илъэс 74-рэ ирокъу.
Тырку Республикэм и премьер-министр Эрдоган Тайип Реджеп и ныбжьыр илъэс 60 ирокъу.
Адыгэ сурэтыщI, IуэрыIуатэдж ГъукIэ Замудин и ныбжьыр илъэс 61-рэ ирокъу.
КъБР-м и Парламентым и депутат, Афганистаным и ветеранхэм я зэгухьэныгъэм и унафэщI Тхьэгъэлэдж Тимур и ныбжьыр илъэс 49-рэ ирокъу
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градуси 2 — 3, жэщым градус 1 — 3 щыхъунущ.
